**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ТО НАРОДНО СЪБРАНИЕ**

**ДО**

**Г-Н ВЕЖДИ РАШИДОВ**

**МИНИСТЪР НА КУЛТУРАТА**

**В Ъ П Р О С**

**от** **ГЕОРГИ ГЬОКОВ,**

народен представител от ПГ „БСП лява България“

На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание внасям въпрос

**ОТНОСНО:** състоянието на българската светиня - Паметник на свободата (Паметник Шипка) в Национален парк-музей „Шипка-Бузлуджа”.

**Уважаеми г-н Министър,**

Паметникът на Свободата (Паметник Шипка) е символ на признателността на българския народ към подвига на руските воини и българските опълченци, донесли свободата и независимостта на България. Паметникът представлява монументална скулптура на връх Шипка (преди връх Свети Никола), част е от Националния парк-музей „Шипка-Бузлуджа“. Тържествено е открит през 1934 г.

Сега, близо 82 години по-късно, от всякъде пристигат тревожни сигнали за състоянието му. Твърди се, че монументът се руши и има нужда от цялостен ремонт.

**Уважаеми г-н Министър**,

Запознат ли сте със състоянието на паметника?

Какви действия ще предприемете и в какви срокове, лично Вие и ръководеното от Вас министерство, за да може това безценно българско културно-историческо наследство да заблести в пълния си блясък?

**Георги Гьоков,**

**народен представител:**